犹太教

犹太教是从犹太人发源个宗教，也是世界高头顶老个一神教。 经典 犹太教个经典，就是圣经当中个旧约前头五卷，被伊拉称为《摩西五经》。包括：《创世纪》、《出埃及记》、《利未记》、《民数记》搭《申命记》 历史 犹太教有交关悠久个历史，搭犹太民族个历史息息相关。 起源 公元前1800年，犹太人个祖宗亚伯拉罕受到“上帝个指示”，从两河流域开始迁徙，伊宣称迭趟迁徙是受到上帝指引个，亚伯拉罕个迁徙称为犹太人历史个起点。 亚伯拉罕有两个儿子，一个叫以撒(Isaac), 以撒也有一个儿子，叫做雅各(Jacob)。伊拉是犹太人认为个列祖(Patriarchs), 也是犹太教顶早个发展人。 亚伯拉罕老早蹲牢个地方信奉多神教，搭中东交关地方一样，崇拜月亮。亚伯拉罕自称受到上帝个感召，弗肯崇拜月亮，让当地个国王相当弗开心，伊拿亚伯拉罕流放到迦南。亚伯拉罕从迭个辰光开始正式放弃多神教，宣布自家只崇拜一个上帝。 成型 根据犹太教景点，雅各有十二个儿子，伊拉分别成家，慢慢演化成十二个相互有关系个部落。伊拉拿自家称为“以色列人”。 来勒公园前1720年,新形成个“以色列人”因为饥荒个关系，从迦南迁徙到埃及, 现在个研究表明，以色列人个迁徙搭埃及历史高头喜克索斯人入侵辰光吻合，可见真实度老高。 犹太部落依靠游牧民政权，来勒埃及生活400年，到公元前14世纪,埃及人拿游牧民赶跑，建立新王朝。犹太人个地位一落千丈，沦为埃及人个奴隶。来勒迭个辰光， 一个杰出个犹太人带领同胞走出埃及,伊就是摩西(Moses)。伊带领十二个部落离开埃及，前往迦南。当中发生交关“奇迹”，比方讲：分开红海等等。又来勒西奈山接受上帝把伊个[摩西十诫]，成为犹太教形成个重要标志。 摩西来勒西奈山高头接受个律法，被犹太人认为是伊拉搭上帝缔约个证据，从此之后，上帝就搭犹太人同在。摩西死脱没多少辰光，犹太人来勒约书亚个领导下，成功进入迦南地。从此，以色列人自家认为自家是上帝个特选子民。从个能讲起来，犹太人当真是犹太教个产物。 黄金辰光 约书亚死脱之后，以色列各个部落继续搭周边民族进行战争。迭个辰光个以色列人处于部落联盟状态，经常选出一个部落领袖领导战争。有名个参孙就是这种领袖。 到扫罗王辰光，以色列人终于同意来勒一道，成为一个王国。到大卫王搭所罗门王个辰光，以色列人发展进入黄金辰光，国力强盛，富甲一方。所罗门拥有高超个政治搭军事智慧。伊为表达对耶和华个虔诚，修造巨大个圣殿。圣殿是存放约柜个地方, 也是以色列人举行献祭个场所。 动荡搭新发展 所罗门死脱之后, 以色列分裂。南方是犹大国, 主要由犹大和便雅悯两支以色列人组成。北方是以色列国, 由以色列其他10个部落构成。公元前721年,亚述人攻克以色列, 当地居民被抓到亚述, 慢慢被当地人同化。南方个犹大来勒公元前586年被新巴比伦国王尼布甲尼撒二世灭脱，民众被抓到巴比伦50年, 迭段历史叫做“巴比伦之囚”。迭段辰光对犹太教个发展也有交关重要个意义。先知个形象开始越来越多个出现，伊拉受到祆教个影响，对救世主思想也有交关兴趣。先知向犹太人腔调：以色列人是上帝个选民，来勒将来，救世主会降临，拯救伊拉，复兴以色列国。来勒迭个过程当中，有民族意识个犹太教开始形成。 公元前539年,波斯王吞并巴比伦, 允许犹太人重新回到迦南。回到故国个犹太人拿迭个举动当成上帝对伊拉个回应，伊拉重建了圣殿, 迭个就是第二圣殿。 希腊化搭大离散 来勒波斯帝国灭脱之后，犹太王国成为亚历山大搭后头个塞琉古王朝、托勒密王朝个附庸国。来勒迭个辰光，犹太教搭希腊文化发生接触，引入交关希腊人个思想，来勒迭个当中。耶稣个思想顶顶重要。来勒罗马征服辰光，耶稣自称是弥赛亚，符合迭个辰光犹太人个期望，弗过受到当权派个镇压。 到公元1世纪，犹太人开始暴动，罗马人通过十几年拿伊拉镇压。随后罗马人铲平第二圣殿，移民外来居民到以色列，犹太人开始大规模迁出。 弗断个迫害 来勒基督教成为罗马帝国个国教之后，犹太教受到伊拉个迫害，因为被认为搭耶稣个受难有关系，犹太人受到西欧统治者个歧视。只好从事欧洲人弗欢喜做个职业，比方讲，银行家等。 来勒回教统治中东后，犹太教也受到歧视，被当做二等公民，必须缴纳比别人多脱交关个钞票。犹太人来勒西班牙，英格兰，威尼斯等地，侪受到弗同程度个迫害。迭个辰光对犹太人态度比较好个国家只有波兰，所以交关犹太人到波兰，成为波兰领主个管家。伊拉拿犹太教带到伊面，来勒迭个过程当中，犹太人开始尊奉塔木德，拿塔木德当成伊拉重要个经书。 大屠杀搭复兴 二战辰光，犹太教来勒欧洲遭受重创。犹太人被纳粹德国疯狂屠杀，弗过来勒二战结束之后，犹太人成功来勒巴勒斯坦地区复国，犹太教也焕发新生。成为以色列个主要民族宗教。 现状 犹太教现在是以色列个主要宗教，来勒美国也有上百万人信奉犹太教。虽然信徒人口比较少，弗过因为犹太人个优秀品质，犹太教来勒世界精英群体里向个比例比伊拉个总人口要多脱交关。